  Виталий Пронин "Долг" поисковой движение Быдӟым ожын быремъёсты утча, шедьтэм арбериосын адӟытонъёс радъяФото: Музей "Долг". Удмуртия "ВКонтакте" бамысьКонкурсэз ялӥз Россиысь военно-исторической огазеяськон. Военно-исторической удысъя дышетон, наукаез азинтон, пиналъёсты вордӥськем музъемдэ гажан, ожмаськонъёсты реконструировать карон удысэн вырисьёсты, фестивальёсты, лекциосты, олимпиадаосты радъясьёсты. Озьы ик конкурсэ лэзьыны яралоз историен но патриотизмен герӟаськем социальной рекламая, документальной но художественной фильмъёсъя, теле- радиопередачаос лэсьтонъя, газет-журнал поттонъя, адӟытонъёс, поисковой движениос радъянъя проектъёсты. Конкурсэ куриськонъёс 22-тӥ июльысен 22-тӥ августозь кутӥсько. Отчы пыриськыны быгато общественной, коммерческой огазеяськонъёс, нимаз адямиос. УД  